**Linia de Credit a Proiectului „Livada Moldovei”**

**Proiectul Investițional Livada Moldovei** este finanțat din împrumutul **Băncii Europene de Investiții (BEI),** acordat **Guvernului Republicii Moldova** și are scopul de a consolida și dezvolta sectorul horticol din Moldova.

Suma totală a Împrumutului extern constituie **120.0 mil. EUR,** inclusiv componenta Liniei de Credit de circa **108 mil. EUR**, care se recreditează întreprinderilor sectorului horticol, vinicol și industriei conexe de către Ministerul Finanțelor prin intermediul Directoratului Liniei de Credit (OGPAE) și prin Instituțiile Financiare Participante (IFP) eligibile, care î-și asumă integral toate riscurile legate de creditare. Data de închidere a Proiectului – 31 Ianuarie, 2025, data limita de tragere a resurselor creditare de la BEI-27 mai 2023, cu extinderea termenului de actiune.

**Disponibile pentru debursare în cadrul Liniei de Credit Livada Moldovei-resurse directe: echivalentul a 49,07 mil. EUR**

IFP intermediare, cu care Ministerul Finanțelor are semnate Acorduri de Recreditare:

- OTP Bank S.A. (tel.022 812-548),

- BC “ProCredit Bank” S.A. (tel. 022 782-498),

- BC “ Comertbank”S.A. (tel. 022 839-748),

- BC “ Energbank”S.A. (tel. 022 858-056),

- BCR Chisinau S.A (tel. 022 852-002),

 - BC „MAIB” SA (tel. 022 303-277),

 - BC “ Victoriabank” S.A. (tel. 022 576-419),

- BC „Moldindconbank” SA (tel 022 576 839),

- BC „FinComBank” SA (tel 022 269 816).

Promotorul Proiectului -Unitatea de Implementare a Proiectului în cadrul Ministerului Agriculturii (UCIMPRSVV, tel. +373 22 260903,260905 office@winemoldova.md).

În cadrul Liniei de Credit Livada Moldovei-resurse directe la 30.06.2022 sunt **debursate** fonduri pentru finanțarea prin intermediul IFP a **368 sub-proiecte, i**nclusiv **5 sub-proiecte** prin componenta -leasing ale beneficiarilor finali eligibili în sumă de echivalentul a **58.95 mil. EUR**, care constituie circa 54,6% din suma totala a Liniei de Credit.

Beneficiari eligibili de sub-împrumuturi pot fi Întreprinderi Mici și Mijlocii (IMM ), alte companii care operează în sectorul horticol, vinicol și a industriei conexe, inclusiv companii private și publice, care nu se încadrează în definiția IMM, autoritățile centrale sau locale sau alte instituții publice cu activități în cadrul lanțului valoric horticol.

Activități eligibile spre finanțare ale sub-proiectelor pot fi din domeniul horticol, vinicol si activitățile de post-recoltare care includ creșterea, procesarea, prelucrarea, distilarea, înghețarea, păstrarea, conservarea, uscarea tuturor tipurilor de produse horticole si vinicole, inclusiv a materiei prime. Activitățile finanțate pot include creșterea strugurilor, legumelor, fructelor, nucilor, plantelor și pomușoarelor alimentare, plantelor de ornamentare, pepinierelor. Eligibile spre finanțare sunt toate investițiile în infrastructura de post-recoltare, inclusiv instalații de pre-răcire, transportare la rece, echipamente de sortare, prelucrare, calibrare, ambalare, platforme de comercializare și altele.

Sub-proiecte eligibile**:** cu excepția cazurilor, în care BEI și Guvernul Republicii Moldova vor conveni altfel, valoarea și termenul sub-Împrumuturilor vor fi plafonate în dependență de tipul sub-Împrumutului, după cum urmează:

* sub-proiectele cu un cost total de mai mult de **5 milioane EURO** sunt eligibile, cu condiția aprobării preventive de către BEI;
* alocarea maximă cumulativă pe care un beneficiar final care operează sau vrea să creeze pepiniere, să planteze livezi și viță de vie de struguri de masă, replanteze și / sau restructureze, nu trebuie să depășească **1.000.000 EURO**;
* alocarea maximă cumulativă pentru un singur beneficiar final (inclusiv toate investițiile acestuia în cadrul lanțului valoric) nu trebuie să depășească **5.000.000 EURO**;
* valoarea minimă de alocare pentru orice investiție individuală trebuie să fie de cel puțin **5.000 EURO**.
* creditul BEI poate fi utilizat pentru a oferi o bază stabilă de capital circulant de până la **600.000 EURO** prin finanțarea cerințelor de capital circulant legat de producere. IFP intermediară poate oferi un sub-Împrumut beneficiarului final pentru finanțarea capitalului circulant pe un termen de cel puțin 2 ani, care nu va depăși maturitatea maximală de 5 ani, inclusiv perioada de grație de 2 ani.

Costul total al unui sub-proiect nu trebuie să depășească 50 milioane EURO sau echivalentul acestei sume. Ca regula generală, pentru partajarea riscurilor, finanțarea din partea BEI nu trebuie să depășească 50 % din costul sub-proiectului. Restul de 50% din costul total al sub-proiectului poate fi finanțat prin: (i) fondurile proprii ale beneficiarului, inclusiv contribuțiile proprii justificate; (ii) credite adiționale de la bănci comerciale locale; (iii) din partea altor instituții financiare internaționale; (iv) subvențiile disponibile de la diferiți donatori; (v) sau alte resurse disponibile, inclusiv bugetare.

Până la 10% din împrumutul BEI poate fi utilizată pentru recreditarea de sub-proiecte pentru finanțarea mijloacelor fixe uzate (in cazul clădirilor mai vechi de 5 ani -trebuie să fie evaluate în mod individual, instalațiile și echipamentele de mana a doua ar trebui să nu fie mai vechi de 10 ani).

Maturitatea sub-împrumuturilor pentru beneficiari – **max. 10 ani și min. 2 ani.**

Activități neeligibile, care nu pot fi finanțate:

* producerea (sau lucrări de construcție, distribuție sau prelucrare) și comerțul cu armament și arme, muniții, echipamente militare sau de poliție, sau infrastructuri, precum și echipamente sau infrastructură care au drept rezultat limitarea drepturilor individuale ale oamenilor și libertatea acestora (de exemplu în închisori, detenție centre de orice formă), sau prin încălcarea drepturilor omului;
* producția (sau lucrări de construcție, distribuție sau prelucrare), și comerțul cu jocurile de noroc și a echipamentelor aferente;
* producția (sau lucrări de construcție), distribuție sau prelucrare) și comerțului cu produse din tutun;
* activități care implică animale vii în scopuri experimentale și științifice, în măsura în care respectarea Convenției Consiliului Europei pentru protecția animalelor vertebrate utilizate în scopuri experimentale și în alte scopuri științifice nu poate fi garantată;
* activități cu impact asupra mediului înconjurător, care nu sunt în mare măsură diminuate și / sau compensate;
* activități considerate etic sau moral controversate, sau care sunt interzise de legislația națională, de exemplu cercetarea privind clonarea umană;
* activitatea pură de dezvoltare imobiliara;
* refinanțarea datoriilor;
* activități financiare pure și investiții în instrumente financiare.

Este posibilă finanțarea retroactivă pentru cheltuielile eligibile, efectuate de către beneficiari din resursele proprii şi / sau din împrumuturile IFP înainte de data semnării acordului de credit cu IFP (cu toate acestea, cheltuielile eligibile nu trebuie să fie efectuate înainte de 31 iulie 2014). În cadrul Proiectului se vor promova investițiile noi.

Rata de recreditare aMinisterului Finanțelor / OGPAE pentru băncile intermediare (anuală, flotantă, revizuită semi-anual pentru fiecare transa în parte alocată de BEI) pentru fondurile Liniei de Credit este bazată pe rata Eribor de 6 luni pentru sub-împrumuturi în EUR, plus marja creditorului extern, plus marja de acoperire a costurilor de deservire a împrumutului extern de stat și a cheltuielilor operaționale și de risc valutar. Băncile intermediare, asumându-și toate riscurile legate de recreditare, vor adăuga o marja pentru riscurile sale de credit, în același timp asigurând transmiterea beneficiarilor finali a avantajelor resurselor Proiectului BEI. Pentru resursele în MDL ratele se vor baza pe rata de baza a Băncii Naționale plus marja de acoperire pentru cheltuielile operaționale și de risc valutar, plus marja băncii intermediare pentru asumarea riscurilor de credit.

**Finanțare din resursele Livada Moldovei refinanţare (revolving).**

Din 1 ianuarie 2022 au devenit disponibile pentru recreditare resursele de refinanţare (revolving).

In perioada 01 ianuarie-30 iunie 2022 au fost recreditate prin intermediul IFP **80 sub-proiecte** în sumă de echivalentul a **89.1 mil. MDL.**

Beneficiari eligibili de sub-împrumuturi

Întreprinderi din toate domeniile de activitate, companii private și de stat, care operează pe teritoriul Republicii Moldova şi sunt înregistrate la autoritățile fiscale.

Sub-proiecte eligibile**:** cu excepţia dacă OGP AE nu va stabili altfel, valoarea și termenul sub-Împrumuturilor vor fi plafonate în dependență de tipul sub-Împrumutului, după cum urmează:

1. Sub-Împrumuturile pentru Sub-proiectele investiționale vor avea valoarea maximă de până la echivalentul a **800 mii. Euro**, cu maturitatea de până **la 7 (șapte) ani**.
2. Sub-Împrumuturile pentru finanțarea capitalului circulant independent vor constitui până la echivalentul a **400 mii.** **Euro**, cu maturitatea de până la **4 (patru) ani**;
3. Un beneficiar poate contracta mai multe Sub-împrumuturi, suma cărora nu va depăși echivalentul **a 2.0 mln. Euro** la data primirii cererilor de finanțare de către OGP AE.

Activități neeligibile, care nu pot fi finanțate:

1. producerea (sau lucrări de construcție, distribuție sau prelucrare) și comerțul cu armament și arme, muniții, echipamente militare sau de poliție, sau infrastructuri, precum și echipamente sau infrastructură care au drept rezultat limitarea drepturilor individuale ale oamenilor și libertatea acestora (de exemplu în închisori, detenție centre de plasament de orice formă) sau prin încălcarea drepturilor omului;
2. producția (sau lucrări de construcție, distribuție sau prelucrare) și comerțul cu jocurile de noroc și a echipamentelor aferente;
3. producția (sau lucrări de construcție), distribuție sau prelucrare) și comerțului cu produse din tutun;
4. activități care implică animale vii în scopuri experimentale și științifice, în măsura în care respectarea Convenției Consiliului Europei pentru protecția animalelor vertebrate utilizate în scopuri experimentale și în alte scopuri științifice nu poate fi garantată;
5. activități, care dau naștere la un impact negativ asupra mediului, care nu sunt în mare măsură diminuate și / sau compensate;
6. activități considerate etic sau moral controversate, sau care sunt interzise de legislația națională, de exemplu cercetarea privind clonarea umană s.a.;
7. activitatea pură de dezvoltare imobiliara;
8. activități financiare pure și investiții în instrumente financiare.

Pentru transparenta costurilor fondurilor, ratele de recreditare de stat pentru IFP sunt plasate periodic pe pagina web a Ministerului Finanțelor <http://mf.gov.md/ro/datoria-sectorului-public/oficiul> de gestionare a programelor de asistenta externa si a OGPAE http://ogpae.gov.md . Pentru accesarea unui sub-împrumut beneficiarii potențiali se pot adresa la Unitatea de Implementare a Proiectului (UCIMPRSVV) pentru consultări generale.

Pentru negocierea condițiilor și contractarea sub-împrumutului beneficiarii trebuie să se adreseze la IFP eligibile menționate, cu care Ministerul Finanțelor a semnat Acorduri de Recreditare a fondurilor Proiectului.

Oficiul de Gestionare a Programelor de Asistenta Externa (OGPAE) este responsabil de consolidarea cererilor IFP și UCIMPRSVV de finanțare, verificarea și aprobarea tragerilor fondurilor în cadrul Liniei de Credit, verificarea respectării de către IFP a termenilor și condițiilor Acordurilor de Recreditare semnate de acestea cu Ministerul Finanțelor, a condițiilor Manualelor Operaționale ale Liniei de Credit, evidența, calcularea şi colectarea plăților de la IFP de rambursare a sumelor principale recreditate și de achitare a dobânzilor aferente.

Oficiul de Gestionare a Programelor de Asistenta Externa. Tel. +373 22 238246. Fax: +373 22 238248.

Ultima actualizare: 30.06.2022